ჰანს ვან ბაალენი
იოჰანეს კორნელის „ჰანს“ ვან ბაალენი (ნიდერლ. Johannes Cornelis "Hans" van Baalen, დ. 17 ივნისი, 1960 – გ. 29 აპრილი, 2021) — ნიდერლანდელი ლიბერალი პოლიტიკოსი. თავისუფლებისა და დემოკრატიისთვის ჰოლანდიის სახალხო პარტიის (VVD) წევრი. 1999-2009 წლებში ის იყო ნიდერლანდების საკანონმდებლო ორგანოს წარმომადგენელთა პალატის წევრი, 2009-2019 წლებში კი ევროპარლამენტარი. 2009-2014 წელს პრეზიდენტის სტატუსით უძღვებოდა Liberal International-ს, 2015 წლიდან კი იყო „ლიბერალებისა და დემოკრატების ალიანსი ევროპისთვის“ პარტიის (ALDE) პრეზიდენტი. ჰანს ვან ბაალენი მუდმივად მხარს უჭერდა საქართველოს ევროპულ და ევროატლანტიკურ მისწრაფებებს და აქტიურად იყო ჩართული საქართველოში პოლიტიკური პროცესის გაჯანსაღებაში.